ജ്യോതി എന്ജിനീയറിംഗ് കോളജിലെ മരങ്ങള്ക്കു ക്യുആര് കോഡ് ചെറുതുരുത്തി: ജ്യോതി എന്ജിനീയറിംഗ് കോളജിലെ മുഴുവന് മരങ്ങള്ക്കും തിരിച്ചറിയല് കാര്ഡ് സ്ഥാപിച്ചു. കേന്ദ്ര ഗവണ്മെന്റ് 2019ലെ ജൈവവൈവിധ്യ പദ്ധതിപ്രകാരമാണു മരങ്ങള്ക്ക് ക്യുആര് കോഡ് നല്കിയത്. ക്യു ആര് കോഡ് സ്കാന് ചെയ്താല് ഇത് ഏതു രാജ്യത്തെ മരം ആണ്, ശാസ്ത്രീയനാമം, ഉപയോഗം തുടങ്ങി മുഴുവന് കാര്യങ്ങളും അറിയാം. കോളജിലെ അധ്യാപകര്ക്കും വിദ്യാര്ഥികള്ക്കും മരങ്ങളെക്കുറിച്ചുള്ള അറിവ് നല്കുന്നതിനും ആഗോളതാപനവും പരിസ്ഥിതി മലിനീകരണവും കുറയ്ക്കുന്നതിനും, ആഗോള വാസവ്യവസ്ഥ നിലനിര്ത്തുന്നതിനും മരങ്ങള് എത്രത്തോളം പ്രയോജനം ചെയ്യുന്നുണ്ട് എന്നു മനസിലാക്കി പ്രവര്ത്തിക്കുന്നതിനാണു തിരിച്ചറിയല്രേഖ സ്ഥാപിച്ചത്. കാന്പസില് എണ്പതില്പരം ഇനങ്ങളിലായി ആയിരത്തോളം മരങ്ങളുണ്ട്. ഫാ. റോയ് ജോസഫ് വടക്കന്റെ നേതൃത്വത്തില് കോളജിലെ പബ്ലിക് റിലേഷന്സ് വകുപ്പും ഗ്രീന് ക്ലബ്ബും ചേര്ന്നാണു പദ്ധതി നടപ്പാക്കിയത്.